Georgias kvinnelandslag i fotball

Georgias kvinnelandslag i fotball representerer Georgia i internasjonal fotball. Georgia meldte seg opp i kvalifiseringen til EM i 1999, men trakk seg etter to kamper, mot Jugoslavia (0-11) og Tyrkia (0-1). Deretter var Georgia ute av kvalifiseringer fram til kvalifiseringen til EM i 2009. Der var Georgia i innledende gruppe med Tyrkia, Nord-Irland og Kroatia. Georgia endte sist med null poeng.

Georgia vant sin første kamp 11. mai 2009, med 3-1 over Republikken Makedonia, og scoret også sitt første mål i en obligatorisk kamp dette året, med 1-3 mot Skottland i kvalifiseringen til VM 2011. Likevel satte man også en negativ rekord dette året; kvalifiseringen åpnet med 0-15 for Danmark. Georgia endte til slutt nederst i femlagsgruppa, men klarte sitt første poeng i en offisiell kamp med 1-1 mot Bulgaria hjemme.

Kategori:Kvinnelandslag i fotball
Kategori:Fotball i Georgia
Kategori:Georgiske landslag